“ทรัมป์” อ่อนข้อ ยกหูหารือ “สีจิ้นผิง” ร่วมจับมือฝ่าวิกฤต “โควิด-19”
2 ผู้นำโลก “โดนัลด์ ทรัมป์” ประธานธิบดีสหรัฐฯ และ "สีจิ้นผิง" ประธานาธิบดีจีน ยกหูหารือแนวทางฝ่าวิกฤต "โควิด-19"
2 ผู้นำโลก “โดนัลด์ ทรัมป์” ประธานธิบดีสหรัฐฯ และ "สีจิ้นผิง" ประธานาธิบดีจีน ยกหูหารือแนวทางฝ่าวิกฤต "โควิด-19"
27 มี.ค. 2563

ผู้สื่อข่าวรายงานว่า วันนี้ (27 มี.ค.63) โดนัลด์ ทรัมป์ ประธานาธิบดีสหรัฐฯ ทวีตข้อความระบุว่า เขาได้ตกลงกับประธานาธิบดีสีจิ้นผิงของจีน เพื่อร่วมกันต่อสู้กับโควิด-19 เนื่องจากจีนผ่านประสบการณ์มามากและมีความเข้าใจเกี่ยวกับไวรัสอย่างลึกซึ้ง โดยเราจะร่วมมือกันอย่างใกล้ชิด และเคารพซึ่งกันและกัน!

ด้านประธานาธิบดี สีจิ้นผิง ของจีน ได้แสดงความวิตกกังวลเกี่ยวกับการแพร่ระบาดของโควิด-19 ในสหรัฐฯ โดยกล่าวว่าจีนและสหรัฐฯควรติดต่อสื่อสารกันอย่างใกล้ชิดเพื่อป้องกันการติดเชื้อเพิ่มเติม และประธานาธิบดีทรัมป์ ควรเดินหน้าพัฒนาความสัมพันธ์ระหว่าง 2 ประเทศ ซึ่งบอบช้ำจากการทำสงครามการค้า รวมถึงการตอบโต้กันในประเด็นโรคระบาด
ทั้งนี้ ยอดผู้ติดเชื้อไวรัสโควิด-19 ในสหรัฐฯ อยู่ที่ 82,404 ราย ส่งผลให้สหรัฐฯแซงหน้าจีนขึ้นเป็นประเทศที่มีจำนวนผู้ติดเชื้อโควิด-19 มากที่สุดในโลก โดยที่ผู้เสียชีวิต อยู่ที่ 1,178 ราย